

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 363-01/24-01/**

**URBROJ: 2103-15-01-24-1**

**U Šandrovcu, \_\_\_\_\_\_\_\_\_\_\_\_\_\_\_\_\_\_\_2024.**

Na temelju članka 98. stavak 1. Zakona o komunalnom gospodarstvu ("Narodne novine", broj 68/2018, 110/2018, 32/2020) i članka 34. stavka 1. točke 3. Općine Šandrovac („Općinski glasnik Općine Šandrovac“ broj 01/2021, 06/2021, 08/2023) Općinsko vijeće Općine Šandrovac na svojoj \_\_\_. sjednici održanoj dana \_\_\_\_\_\_\_\_\_\_\_\_\_\_\_\_ godine donosi:

**O D L U K U**

**o vrijednosti boda komunalne naknade**

**Članak 1.**

Ovom Odlukom određuje se vrijednost boda komunalne naknade (B) u Općini Šandrovac izražena u eurima po četvornom metru (m²) površine nekretnine za koju se utvrđuje komunalna naknada.

**Članak 2.**

Vrijednost boda komunalne naknade (B) određuje se u visini od 0,30 euro po m2 nekretnine.

Vrijednost boda iz članka 1. ove odluke jednaka je godišnjoj visini komunalne naknade po m2 korisne površine stambenog prostora u prvoj zoni.

**Članak 3.**

Danom stupanja na snagu ove odluke prestaje važiti Odluka o određivanju vrijednosti boda komunalne naknade („Općinski glasnik Općine Šandrovac“ broj 15/2018.).

**Članak 4.**

Ova Odluka objaviti će se u „Općinskom glasniku Općine Šandrovac“, a primjenjuje se od 1. siječnja 2025. godine.

OPĆINSKO VIJEĆE OPĆINE ŠANDROVAC

Predsjednik

Općinskog vijeća općine Šandrovac

***Slaven Kurtak***

**OBRAZLOŽENJE**

1. **PRAVNI TEMELJ**

Odredbom članka 98. stavka 1. Zakona o komunalnom gospodarstvu (“Narodne novine” br. 68/18, 110/18 – Odluka – USRH i 32/20), propisano je da predstavničko tijelo jedinice lokalne samouprave do kraja studenog tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.

Odredbom članka 34. stavka 1. točke 3. Općine Šandrovac („Općinski glasnik Općine Šandrovac“ broj 01/2021, 06/2021, 08/2023) između ostaloga propisano je da Općinsko vijeće donosi opće i druge akte kojima uređuje pitanja iz samoupravnog djelokruga općine Šandrovac.

1. **RAZLOZI UPUĆIVANJA PRIJEDLOGA, OSNOVNA PITANJA KOJA TREBA UREDITI TE SVRHU KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN**

Zakonom o komunalnom gospodarstvu (dalje u tekstu: Zakon), člankom 98. propisano je da se vrijednost boda komunalne naknade (B) određuje u kunama po četvornome metru (m²) korisne površine stambenog prostora u prvoj zoni jedinice lokalne samouprave.

Polazište za određivanje vrijednost boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.

Nadalje, ako predstavničko tijelo ne odredi vrijednost boda komunalne naknade (B) do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.

Općinsko vijeće Općine Šandrovac donijelo je Odluku o određivanju vrijednosti boda komunalne naknade („Općinski glasnik Općine Šandrovac“ broj 15/2018.).

Navedenom odlukom određena je vrijednost boda (B) komunalne naknade, u iznosu od 1,00 kune po četvornom metru (m2) korisne površine stambenog prostora i isti je je jednak mjesečnoj visini komunalne naknade po četvornom metru (m2) korisne površine stambenog prostora i prvoj zoni općine.

Povećanje održavanja komunalne infrastrukture prvenstveno se odnosi na troškove održavanja uređenih javnih površina i izgradnje novoizgrađenih nerazvrstanih cesta. Nadalje, u narednom razdoblju potrebno je pristupiti i radovima na izgradnji groblja u Šandrovcu te izgradnji građevina javne odvodnje oborinskih voda.

Općina Šandrovac je u prethodnim godinama što iz vlastitih prihoda ili privlačenju EU sredstava izgradila 10 kilometara komunalne infrastrukture nerazvrstanih cesta i podigao razinu postojeće, što samo po sebi implicira veća sredstva za održavanje.

Polazište za određivanje vrijednost boda komunalne naknade je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture, a za koje se unazad nekoliko godina pokazalo da nisu dostatni za financiranje i programa održavanja komunalne infrastrukture.

Naime, komunalni doprinos je gotovo zanemariv, a sredstva komunalne naknade uz opće prihode, pored svih zakonskih obveza, nisu dostatna kao izvor financiranja programa održavanja komunalne infrastrukture.

Slijedom navedenog, predlaže se da se vrijednost boda komunalne naknade poveća sa 0,1327 eura na 0,30 eura, po četvornom metru (m2) korisne površine stambenog prostora u prvoj zoni, a navedeni iznos vrijednosti boda jednak je mjesečnoj visini komunalne naknade po četvornom metru (m2) korisne površine stambenog prostora u prvoj zoni.

Nastavno se daje prikaz prosječnog mjesečnog iznosa komunalne naknade za korisnu površinu, te usporedni prikaz odnosno izračun komunalne naknade na godišnjoj razini i prijedlog povećanja vrijednosti boda kako slijedi:

|  |  |  |  |  |  |
| --- | --- | --- | --- | --- | --- |
| **Površina m2** | | **Koeficijent zone (KZ)** | **Koeficijent namjene (KN)** | **Vrijednost boda komunalne naknade (B)**  **stara godišnje** | **Vrijednost boda komunalne naknade (B)**  **nova godišnje** |
|  | | Zona 1. |  | 0,1327 eura | 0,30 eura |
| za površinu od 100 m2 stambenog prostora | | 1 | 1 | 13,27 | 30,00 |
| za poslovni prostor – proizvodne djelatnosti za prosječnu korisnu površinu od 10.000 m2 | 1 | | 2,5 | 3.317,50 | 7.500,00 |
| poslovni prostor – ostale djelatnosti prema prosječnoj površini korisnog prostora od 100 m2 | 1 | | 5 | 66,35 | 150,00 |

1. **PROCJENA SREDSTAVA POTREBNIH ZA PROVOĐENJE ODLUKE TE NAČIN NJIHOVA OSIGURANJA**

Za provedbu predložene Odluke o vrijednosti boda komunalne naknade nije potrebno osigurati financijska sredstva u Proračunu Općine Šandrovac.

Sukladno iznijetom, predlaže se da Općinsko vijeće Općine Šandrovac razmotri i donese Odluku o vrijednosti boda komunalne naknade.